user
Mikä on puutiaisaivotulehdus?
assistant
Puutiaisaivotulehdus eli TBE (tick borne encephalitis), eli Kumlingen tauti tai puutiaisaivokuume on puutiaisten eli punkkien pureman välityksellä tarttuva virustauti. Flaviviruksiin kuuluva TBE-virus voi aiheuttaa pahimmillaan enkefaliitin eli aivotulehduksen. 

Puutiaisaivotulehdusta esiintyy leveällä vyöhykkeellä Keski-Euroopasta Siperian läpi Japaniin. TBE-virusta on kolmea eri alatyyppiä: eurooppalainen, siperialainen ja Kaukoidän tyyppi. Suomessa yleisin tyyppi on eurooppalainen, mutta myös siperialaista tyyppiä on tavattu.

Suomessa tautia esiintyy etenkin rannikkoseuduilla mutta myös Kaakkois-Suomen rajakunnissa. Suomessa riskialueilla keskimäärin 1–2 % punkeista kantaa puutiaisaivotulehdusta.

Punkit levittävät myös borrelioosia eli Lymen tautia, joka on bakteerin aiheuttama infektio ja eri sairaus kuin puutiaisaivotulehdus.